Diari Oficial de la Generalitat Valenciana


Sumari del DOGV 4241, del 03-05-2002 (2002/4034)

Informació pública de la proposta de l'actuació integrada per al sector residencial Lloma Llarga del sòl urbà de Náquera.
-------------------------------------------------------------------------------------------------------------------------

### Dades del document

Número de DOGV
:   4241

Data del DOGV
:   03-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4034


Organisme emissor
:   Ajuntament de Nàquera

Tipus de document
:   Anunci

Informació pública de la proposta de l'actuació integrada per al sector residencial Lloma Llarga del sòl urbà de Náquera. [2002/A4034]
  
Mitjançant la Resolució de l'Alcaldia número 301/2002, de 9 d'abril de 2002, s'ha acordat:
  
Primer
  
Iniciar l'expedient per a la gestió indirecta de l'actuació integrada per al sector residencial Lloma Llarga de sòl urbà de Náquera, instada pel senyor Antonio Vicente Barona Navarro, document nacional d'identitat 41444222O, en nom i representació de l'Agrupació d'Interés Urbanístic Lloma Llarga, carrer de la Rambleta, 25 de Moncada, la qual inclou un programa d'actuació integrada, memòria, pla de reforma interior i avantprojecte d'urbanització.
  
Segon
  
Requerir als promotors l'esmena de les deficiències observades pels serveis tècnics en el termini d'un mes; si transcorre l'esmentat termini i no es verifica, es declararà caducat l'expedient.
  
Tercer
  
Sotmetre l'expedient al tràmit d'informació pública mitjançant un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, amb l'advertiment de la possibilitat de formular al·legacions, proposicions juridicoeconòmiques en competència i alternatives tècniques.
  
Es podran presentar alternatives tècniques i al·legacions durant 20 dies hàbils comptadors des de l'última publicació de l'edicte. Les proposicions juridicoeconòmiques s'han de presentar durant els cinc dies hàbils següents al venciment del termini anterior. Estos terminis quedaran prorrogats, per 20 dies hàbils addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presta caució en la quantia que reglamentàriament es determine (o si pertoca: proposar al Ple la desestimació de la proposta).
  
Quart
  
Notificar este decret al domicili fiscal de les persones que consten en el cadastre com a titulars de drets afectats per l'actuació proposada.
  
De conformitat amb el que establix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, articles 158 i 175 del Reglament de Planejament de la Comunitat Valenciana i la resta de legislació aplicable, se sotmetrà a informació pública l'edicte a fi que les persones interessades en l'expedient puguen formular durant el termini d'un mes les al·legacions que consideren convenients respecte de la proposta de programa per a la gestió indirecta de l'actuació integrada per al sector residencial Lloma Llarga del sòl urbà de Náquera, i en concret del programa d'actuació integrada, memòria, pla de reforma interior i avantprojecte d'urbanització proposats.
  
Quint
  
La documentació completa està depositada, per a consulta pública, en horari d'oficina, a l'Ajuntament de Náquera.
  
Sext
  
Així mateix, i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es publicarà un edicte per a les persones interessades que siguen desconegudes, de les quals s'ignore el lloc per a la notificació, o que després d'haver-se intentat esta, no s'haja pogut efectuar, a fi de trametre un avís amb el contingut d'este anunci a les persones titulars de drets que figuren en el cadastre, segons el que disposa l'article 46.3 de la Llei 6/1994, Reguladora de l'Activitat Urbanística.